Sony Umum Tarikh Baru SPIDER-MAN 3
Sony Pictures akhirnya terpaksa mengalah dengan pandemik koronavirus apabila terpaksa menukar tarikh tayangan filem ketiga Spider-Man. Filem yang dijadualkan tayangannya pada 15 Julai 2021 terpaksa ditunda 4 bulan lebih lewat iaitu pada 5 November 2021. Awal minggu ini, Sony telah menukar tarikh tayangan Venom: Let There Be Carnage dari Oktober 2020 ke 25 Jun 2021. Berdasarkan perjanjian diantara Disney dan Sony, Spider-Man 3 akan menjadi filem terakhir Tom Holland sebagai Spider-Man MCU. Namun begitu, perjanjian tersebut berpotensi untuk diperbaharui dan mengekalkan Spider-Man dalam MCU. Holland dan Zendaya akan kembali dalam filem akan datang. Dijangkakan juga pelakon Jacob Batalon dan Marisa Tomei akan kembali meneruskan watak masing-masing. Spider-Man 3 akan diarahkan Jon Watts manakala Kevin Fiege dan Amy Pascal menjadi penerbit eksekutif.